
	ACTA 


	Expedient núm.: 
	Òrgan col·legiat: 

	JGL/2022/13 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	28 de març de 2022 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/12 de la Junta de Govern Local de la sessió duta a terme el dia 21 de març de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 20/2018. Canvi de nom llicència activitat bar restaurant (exp. AA 669)

	Favorable
	Tipus de votació: unanimitat

	Vista la sol·licitud presentada que sol·licita el canvi de nom de la llicència municipal d’obertura per a l’activitat de bar restaurant d’un establiment que disposa de llicència per a l’activitat per acord de la Junta de Govern Local de data 23 d’abril de 2018 (exp. AA 669);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia339/2021, 4 d’octubre, i per unanimitat dels assistents, acorda concedir el canvi de nom sol·licitat.


AFERS SOCIALS
	Expedient 593/2022. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a la sol·licitant la targeta d’aparcament individual número 25207-2022-252-2911X.


	Expedient 624/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00198 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar, per pagar el lloguer d'un habitatge corresponent al mes de febrer de 2022, un ajut de dos-cents cinquanta euros (250,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 589/2022. Revisió facturació aigua 4t trimestre de 2021 i 1r trimestre de 2022 i canvi ubicació comptador aigua 

	Favorable
	Tipus de votació: unanimitat

	Vista la sol·licitud que demana:
· que es revisi les facturacions d’aigua d’un local situat al carrer dels Cistellers corresponents al 4t trimestre de 2021 i al 1r trimestre de 2022, ja que té un consum molt elevat a causa d’una fuita d’aigua
· que es canviï d’ubicació el comptador d’aigua i s’instal·li fora del local;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que:
1. Examinada la documentació aportada per justificar l’avaria, una factura de reparació, falta un informe de l’instal·lador i acreditar fotogràficament la reparació efectuada. Un cop es disposi de tota la documentació, es podrà tramitar la petició de facturació d’aigua per fuita.
2. Pel que fa al canvi d’ubicació del comptador d’aigua, cal fer la modificació de les instal·lacions seguint les indicacions del Servei Municipal d’Aigua; un cop estigui la nova instal·lació preparada es col·locarà el comptador a la nova ubicació.


	Expedient 622/2022. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2018/00058 FS2022, i a proposta dels regidors delegats de Serveis i Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda condonar les factures d'aigua d'un habitatge, que tot seguit es relacionen, per un import total de dos-cents vuitanta-nou euros amb quaranta cèntims (289,40 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe:
· 1r trimestre de 2019, per un import de cinquanta-dos euros amb seixanta-quatre cèntims (52,64 €)
· 2n trimestre de 2019, per un import de cinquanta-quatre euros amb cinquanta-vuit cèntims (54,58 €)
· 1r trimestre de 2020, per un import de cinquanta-quatre euros amb vuitanta-dos cèntims (54,82 €)
· 3r trimestre de 2020, per un import de seixanta-cinc euros amb trenta-set cèntims (65,37 €)
· 4t trimestre de 2020, per un import de seixanta-un euros amb noranta-nou cèntims (61,99 €).


CONTRACTACIÓ
	Expedient 1986/2021. Contracte obert de servei – manteniment funcional i preventiu de l'enllumenat públic

	Favorable
	Tipus de votació: unanimitat

	Per acord de la Junta de Govern Local de 28 de febrer de 2022 es va acceptar la proposta efectuada per la mesa de contractació de data 14 de desembre de 2021 per a l’adjudicació del contracte de servei "Manteniment funcional i preventiu de l'enllumenat públic", al segon candidat d'acord amb l'ordre de classificació de les ofertes, què és Instal·lacions Malé, SL amb CIF núm. B25025297, d’acord amb les condicions que figuren en la seva oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix.
Així es va acordar requerir l'esmentada empresa, d’acord amb l'article 150.2 de la LCSP, perquè dins del termini de 10 dies hàbils, a comptar des del següent a aquell en què hagués rebut el requeriment, presentés documentació complementària i el document justificatiu de la constitució de la garantia definitiva.
En la mateixa Junta es va acordar retornar la fiança definitiva presentada per Riemar Projectes i Instal·lacions, SL, acord que s'ha fet efectiu a data 22 de març de 2022.
L'empresa licitadora Instal·lacions Malé, SL, ha presentat la documentació sol·licitada i ha efectuat l'ingrés de la garantia definitiva, per un import de 3.915,95 € (5% del preu d’adjudicació), en temps i forma.
Examinada la documentació que l'acompanya i de conformitat amb allò que s'ha fixat en la Disposició Addicional Segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta de la regidora delegada d'Urbanisme, Obres i Serveis municipals,
La Junta de Govern Local, en virtut de les facultats que té delegades per Decret d’Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte de serveis “Manteniment funcional i preventiu de l'enllumenat públic” a l’adjudicatari Instal·lacions Malé, SL, amb CIF núm. B25025297, per l’import de 65.155,20 € (sense IVA), més 13.682,59 € (21% d’IVA), el què fa un import total de 78.837,79 €, i amb la resta de les condicions que figuren en la seva oferta i les que es detallen en els plecs de clàusules administratives particulars i de prescripcions tècniques, per una durada d'1 any, prorrogable per 1 any més, fins a un màxim de 2 anys.
Segon. Notificar aquest acord als licitadors que van presentar proposició aquest acord.
Tercer. Notificar aquest acord a l’adjudicatari i citar-lo per a la signatura del corresponent contracte.


	Expedient 567/2022. Contracte menor d'obra – pavimentació amb reg asfàltic de l'aparcament de la nova Escola El Vinyet

	Favorable
	Tipus de votació: unanimitat

	El 17 de març de 2022 la regidora delegada d'Obres, Urbanisme i Serveis municipals va emetre informe justificatiu de la necessitat de contractar l'obra per a la pavimentació amb reg asfàltic de l'aparcament de la nova Escola El Vinyet.
Es justifica la seva contractació per la impossibilitat de realitzar l’obra amb mitjans propis i per la necessitat de disposar d’una zona d’aparcament degudament pavimentada per a facilitar l’accés de vehicles a les proximitats de la nova Escola El Vinyet.
Aquesta contractació es considera convenient per l'interès públic que representa i per la manca de mitjans personals i materials de què disposa l'Ajuntament, fets que motiven la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és el 45233200-1.
L’Ajuntament ha sol·licitat tres pressupostos a tres empreses amb capacitat d’obrar i habilitat professional per a la seva realització. Les empreses que han presentat pressupost en temps i forma són:
· Inter-Oxi, SL, amb un pressupost de 14.450,00 €
· M i J. Gruas, SA, amb un pressupost de 12.580,00 €, sense IVA
· Herguiso, SL, amb un pressupost de 12.920,00 €, sense IVA.
El cap de la brigada d'Obres i Serveis de l'Ajuntament ha informat que, una vegada vistes les ofertes, es considera que l'oferta econòmicament més avantatjosa és la presentada per M i J. Gruas, SA, per un import de 12.580,00 € (sense IVA). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte té una durada inferior a 1 any i no és objecte de cap pròrroga, té un pressupost base de licitació inferior a 40.000,00 € (sense IVA), no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, per unanimitat dels assistents, acorda:
Primer. Adjudicar el contracte menor d'obres per a la realització de la pavimentació amb reg asfàltic de l'aparcament de la nova Escola El Vinyet, al contractista M. i J. Gruas, SA, amb CIF núm. A2503576, per un import de 12.580,00 €, sense IVA, més el 21% d'IVA, el que fa un import total de 15.221,80 €, IVA inclòs, per un termini d'execució de 30 dies.
Segon. Autoritzar i disposar la despesa d'aquesta contractació, amb càrrec a l'aplicació pressupostària 710.62200 per a l'exercici 2022.
Tercer. Designar com a responsable de l'execució del contracte el cap de la brigada d'Obres i Serveis de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 414/2022. Contracte menor de servei – realització de certificats d'eficiència energètica per a edificis municipals

	Favorable
	Tipus de votació: unanimitat

	El 23 de març de 2022 la regidora delegada d'Urbanisme, Obres i Serveis municipals ha emès informe justificatiu de la necessitat de contractar el servei de realització de certificats d'eficiència energètica per a edificis municipals.
La motivació que justifica la necessitat de contracte és la seva contractació per tal d’ajustar-se a la normativa actual i complir requeriments en futures convocatòries d’ajuts; per tant, la contractació es considera convenient per l'interès públic que representa. L'Ajuntament no disposa de mitjans personals i materials propis per a poder-ho executar directament; per tant, es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 71314300-5 (serveis de consultoria en rendiment energètic).
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat pressupost a Enginyeria CB2G - Societat d'Enginyeria Castella Grané, SLP, que ha presentat pressupost núm. 220217, per l'import de 2.300,00 € (IVA no inclòs).
Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor de serveis realització de certificats d'eficiència energètica per a edificis municipals al contractista Enginyeria CB2G - Societat d'Enginyeria Castella Grané, SLP, amb CIF núm. B25813635, per un import de 2.300,00 € (sense IVA), més el 21% d'IVA, el que fa un import total de 2.783,00 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1700.22697 amb càrrec a l'exercici 2022.
Tercer. Designar com a responsable de l'execució del contracte l'enginyer de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.


CULTURA
	Expedient 619/2022. Associació Cultural La Mare – utilització material

	Favorable
	Tipus de votació: unanimitat

	Vista la sol·licitud presentada i subscrita per Joan Solé i Llobet, representant de l'Associació Cultural La Mare, amb NIF núm. G01720192, en què demana poder utilitzar 100 cadires negres de plàstic, dues taules de plàstic, allargaments de corrent i dos focus LED, amb motiu dels actes de cloenda del Festival La Llavor 2022, que es duran a terme al Castell de Lladurs i al pub musical Sputnik, els dies 2 i 3 d'abril;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita, previ pagament de la taxa corresponent, excepte els allargaments de corrent i els dos focus LED, dels que l’Ajuntament no en disposa i amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 84,08 €.


	Expedient 629/2022. Associació Joventut Solsonina – activitats programades any 2022

	Favorable
	Tipus de votació: unanimitat

	Vista la sol·licitud presentada i subscrita per Agustí Alcázar, representant de l'associació Joventut Solsonina, en què demana les autoritzacions i el material que es relaciona, per dur a terme els actes programats per l'Associació durant l'any 2022:
· dia 23 d'abril, Diada de Sant Jordi, autorització per dur a terme vàries actuacions musicals a la plaça Major, de les 12.00 h a les 14.00 hores i de les 17.00 a les 21.00 hores i poder utilitzar taules, cadires i un escenari
· dia 22 de juliol, Cap de Setmana Jove, poder dur a terme una obra de teatre a la Sala Polivalent
· dia 23 de juliol, Cap de Setmana Jove, autorització per fer un sopar a la plaça Major o a la plaça de l'U d'Octubre, un bingo, una gimcana, un sopar popular i un concert a la Sala Polivalent
· dia 29 d'octubre, Oktoberfest!, autorització per poder realitzar aquesta festa a la Sala Polivalent;
Vist l'informe 142/2022 emès per la Policia Local i a proposta de l'alcaldessa i dels regidors delegats de Joventut i de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar al sol·licitant que s'haurà de concretar amb més detall el material i els actes programats els dies 22 i 23 de juliol i 29 d'octubre. L'autorització de les actuacions musicals del dia 23 d'abril queda condicionada al fet que el soroll que puguin ocasionar no pot superar els 70 decibels i a la situació sanitària del moment i a la normativa que hi pugui haver vigent aquest dia, i del compliment estricte dels horaris fixats, de les possibles incidències que es puguin produir i s'haurà de garantir la circulació de vehicles d'urgències i dels vehicles dels veïns amb accés al nucli antic.


	Expedient 620/2022. Pin heràldic de l'Ajuntament de Solsona

	Favorable
	Tipus de votació: unanimitat

	Vista la sol·licitud d’un particular d’un pin heràldic de l'Ajuntament de Solsona per poder ampliar la seva col·lecció particular;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que l'Ajuntament de Solsona no disposa de cap pin homologat per l'heràldica de la Generalitat de Catalunya però se li farà arribar per correu postal, a l'adreça facilitada, un pin del portal del Pont de Solsona.


EDUCACIÓ
	Expedient 558/2022. ETFEM – utilització gimnàs Escola Setelsis

	Favorable
	Tipus de votació: unanimitat

	Vista la sol·licitud presentada i subscrita per Laura Badia i Torres, amb DNI núm. ***2086**, representant de l'ETFEM, en què demana poder utilitzar el gimnàs de l'Escola Setelsis els dies 11, 12, 13 i 14 d'abril, de les 9.00 a les 13.00 hores, per poder dur a terme algunes de les activitats esportives programades durant les festes de Setmana Santa i poder disposar d'un espai tancat en cas de pluja;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


ESPORTS
	Expedient 540/2022. Club Bàsquet Solsona – torneig de bàsquet 3x3 Ciutat de Solsona

	Favorable
	Tipus de votació: unanimitat

	Vista la sol·licitud presentada i subscrita pel Club Bàsquet Solsona, amb NIF G25050246, en què demana autorització per dur a terme el torneig de bàsquet 3x3 Ciutat de Solsona a la plaça del Camp, el dia 12 de juny;
Vist l'informe 125/2022 emès per la Policia Local i a proposta dels regidors delegats d'Esports i de Governació,
La Junta de Govern Local, en virtut de les facultats que té delegades per decret d’Alcaldia339/2021, de 4 d'octubre, i per unanimitat dels assistents, acorda concedit el que sol·licita, si bé l'autorització queda condicionada a la situació sanitària del moment i a la normativa que hi hagi vigent el dia 12 de juny, ja sigui d’àmbit estatal, de la Generalitat o del propi Ajuntament.


GOVERNACIÓ
	Expedient 605/2022. Canvi de nom de la llicència d’un gual

	Favorable
	Tipus de votació: unanimitat

	Vista la sol·licitud de canvi de nom de la concessió de la llicència per col·locar un gual d'entrada i sortida de vehicles a la via púbica;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Atès que el canvi de nom sol·licitat afecta un gual situat al passatge de Guitart;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 606/2022. Canvi de nom de la llicència d’un gual

	Favorable
	Tipus de votació: unanimitat

	Vista la sol·licitud de canvi de nom de la concessió de la llicència per col·locar un gual de entrada i sortida de vehicles a la via púbica:

Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Atès que el canvi de nom sol·licitat afecta un gual situat al passatge de Guitart, que actualment està a nom d’una altra persona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 634/2022. Canvi de nom de la llicència d’un gual

	Favorable
	Tipus de votació: unanimitat

	Vista la sol·licitud de canvi de nom de la concessió de la llicència per col·locar un gual d'entrada i sortida de vehicles a la via púbica;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Atès que el canvi de nom sol·licitat afecta un gual situat al carrer de Joan Salvat i Papasseit, que actualment està a nom d’una altra persona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 602/2022. Amisol – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president de l’Associació Amisol, amb NIF núm. G25021338, en què demana permís per instal·lar tres parades de venda de roses el dia 23 d’abril, Diada de Sant Jordi, i poder-les ubicar, una a la sortida del portal del carrer del Castell, a la paret de l'Escola Arrels, una a la plaça Major, sota els porxos, i una a la sortida del portal del Pont, davant de la farmàcia, i demana poder disposar de 13 taules i 12 cadires;
Vist l'informe 135/2022 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el què sol·licita, si bé l'autorització queda condicionada a la situació sanitària del moment i a la normativa que hi hagi vigent per la Diada de Sant Jordi, ja sigui d’àmbit estatal, de la Generalitat o del propi Ajuntament. Pel que fa a la ubicació de les parades, haurà de seguir les indicacions de la Policia Local i la del portal del Pont haurà de col·locar-se a continuació del tòtem del Drac.


	Expedient 626/2022. Alumnes 6è primària Escola El Vinyet – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Gemma Mangas i Estany, amb DNI núm. ***0624**, representant dels pares i mares dels alumnes de 6è de primaria de l'Escola El Vinyet, en què demana permís per instal·lar una parada de llibres de segona mà per recaptar diners pel viatge de final de curs el dia 23 d’abril, Diada de Sant Jordi, i poder-la ubicar al passeig de Sant Antoni M. Claret;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el què sol·licita, si bé l'autorització queda condicionada a la situació sanitària del moment i a la normativa que hi hagi vigent per la Diada de Sant Jordi, ja sigui d’àmbit estatal, de la Generalitat o del propi Ajuntament. Pel que fa a la ubicació de la parada, haurà de seguir les indicacions de la Policia Local.


	Expedient 613/2022. Associació Centre de Recursos i activitats Àtic Solsona – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita per l'Associació Centre de Recursos i Activitats Àtic Solsona, amb NIF núm. G25682717, en què demana permís per ocupar el passeig de Sant Antoni M. Claret, davant de l'església del Cor de Maria i poder utilitzar un escenari, una connexió al subministrament elèctric, l'equip de so, amb el material següent: una DI per piano, tres micròfons de guitarra clàssica i un micròfon de veu principal i poder disposar del tècnic de so el dia 23 d'abril, a partir de les 12.00 hores, per dur a terme el recital de poesia i música La música de les paraules, organitzat amb motiu de la Diada de Sant Jordi;
Vist l'informe 136/2022 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita, si bé l'autorització queda condicionada a la situació sanitària del moment i a la normativa que hi hagi vigent per la Diada de Sant Jordi i amb la condició que s'han de fer càrrec d'anar a buscar i retornar el material esmentat i del cost del tècnic de so. La taxa pel servei del tècnic de so ascendeix a 20,00 €/hora.


	Expedient 642/2022. Actuació musical en directe, 2 d'abril de 2022

	Favorable
	Tipus de votació: unanimitat

	Vista la sol·licitud presentada i subscrita per un establiment, en què demana autorització per oferir un concert a la terrassa del bar situat a la plaça de Sant Roc el dia 2 d'abril, de les 19.00 a les 21.00 hores, també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 2 d'abril, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagui queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 630/2022. Escola El Vinyet – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per Anna Maria Serra i Ros, amb DNI núm. ***8328**, representant de l'Escola El Vinyet, en què demana autorització per tallar el carrer de Pedraforca, en el tram de davant de l'Escola, el dia 6 d'abril, de les 15.15 a les 16.15 hores, per a fer una cadena humana;
Vist l’informe 143/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar a la sol·licitant que es col·locaran dues tanques de prohibit passar a la rotonda entre el carrer de Pedraforca i el carrer de Busa per desviar els vehicles per l'avinguda de Sant Bartomeu i dues tanques més, en l’altre extrem del carrer, per poder fer el mateix recorregut a la inversa.


	Expedient 621/2022. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud d’una tarja de proximitat per a l’accés de vehicles al nucli antic mitjançant control remot per a dos vehicles;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'han de passar a recollir les targes per l'Oficina d'Atenció Ciutadana.


	Expedient 550/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud d’una tarja de resident al nucli antic, per a dos vehicles;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'han de passar a recollir les targes per l'Oficina d'Atenció Ciutadana.


HISENDA
	Expedient 231/2021. Certificació núm. 11 – reforma de local per ubicar-hi el tanatori municipal de Solsona (lot 1)

	Favorable
	Tipus de votació: unanimitat

	Vist l’informe favorable emès pels Serveis Tècnics municipals, de data 3 de març de 2022, en relació a la certificació núm. 11 de l’obra "Reforma de local per ubicar-hi el tanatori municipal de Solsona (lot 1)", amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 1)
Import total adjudicat amb IVA inclòs: 1.050.236,22 €
Empresa adjudicatària: Excavacions Vilà Vila, SA, amb CIF núm. A59105486
Tècnic director de l’obra: Anna Grau i Riu
Import de les obres executades anteriorment 944.178,07 €
Import de l'onzena certificació d’obra 84.348,19 €
Import total certificat 1.028.526,26 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar la certificació núm. 11 de l’obra "Reforma de local per ubicar-hi el tanatori municipal de Solsona (lot 1)", que ascendeix a l’import de 84.348,19 €, i que s’haurà d’abonar a l’empresa adjudicatària, Excavacions Vilà Vila, SA, amb CIF A59105486.


MERCAT
	Expedient 618/2022. Canvi ubicació d’una del mercat de venda no sedentària de Solsona

	Desfavorable
	Tipus de votació: unanimitat

	Vist que per decret d'Alcaldia 95/2020, de 12 de març, es va acordar, entre d’altres serveis i equipaments, l'anul·lació del mercat setmanal de venda no sedentària dels divendres per fer front a la situació sanitària derivada de la pandèmia de la COVID-19 (exp. 484/2020);
Vist que la Junta de Govern Local, en la sessió del dia 18 de maig de 2020, va aprovar la reobertura del mercat en la seva totalitat a partir del dia 22 de maig de 2020, ampliant la zona de parades a la plaça del Camp i a l’avinguda del Cardenal Tarancón;
Vist que en data 12 de març de 2021 es va fer una reorganització del mercat per tal de recuperar la doble línia de parades a la part baixa del passeig, que per temes de distància permetia fer-ho amb seguretat, integrant millor la plaça del Camp al mercat, obrint-ne la barrera de parades que en dificultava la visualització i l’accés i movent les parades de banda al passeig de Sant Antoni M. Claret per afavorir el diàleg amb el comerç local;
Vist que en data 11 de febrer de 2022, a causa de dues places vacants al passeig de Sant Antoni M. Claret, davant de l'església del Cor de Maria, i per incentivar la continuïtat comercial es decideix cobrir-les amb dos marxants de la plaça del Camp utilitzant el criteri de persones amb la llicència de major antiguitat de parades de no alimentació;
Vist que en data 14 de febrer de 2022, la titular d’una parada del mercat de venda no sedentària va presentar una sol·licitud demanant un canvi d’ubicació de la seva parada, actualment situada a la plaça del Camp, per traslladar-se al passeig de Sant Antoni M. Claret, davant de l'església del Cor de Maria, lloc que havia ocupat abans de la pandèmia;
Atès que no existeix cap criteri ni cap norma jurídica que reguli els canvis d’ubicació en el mercat de venda no sedentària;
Atès que en la reestructuració feta l'11 de febrer de 2022, per cobrir les dues places vacants al passeig de Sant Antoni M. Claret, davant de l'església del Cor de Maria, es va tenir en compte el criteri d’antiguitat de l’autorització del marxant i no es va tenir en compte el criteri de lloc ocupat abans de la pandèmia perquè no hi ha cap marxant que estigui ocupant el seu lloc a la zona de davant de l'església del Cor de Maria i, per tant, és impossible aplicar aquest criteri de manera objectiva sobre la totalitat de parades afectades per la reestructuració del 12 de març de 2021 de les parades ubicades a la plaça del Camp i al passeig de Sant Antoni M. Claret, entre l'església del Cor de Maria i el portal del Castell;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda denegar la sol·licitud de canvi d’ubicació de la parada del mercat de venda no sedentària de Solsona.


	Expedient 627/2022. Mercat setmanal dels divendres, exercici 2022

	Favorable
	Tipus de votació: unanimitat

	L'Ordenança reguladora del mercat municipal de Solsona de venda no sedentària, aprovada pel Ple de l'Ajuntament de 30 de setembre de 2016, estableix en el seu art. 2.4 que, "d'acord amb la tradició hi ha mercat tots els divendres i els dimarts de l'any, llevat que, per mitjà d'acord de la Junta de Govern Local, es canviï algun divendres, fet que obligarà a traslladar-lo al dia abans, sempre que el dijous no sigui festiu".
Vist que els divendres 15 d'abril de 2022 (Divendres Sant) i 24 de juny de 2022 (festivitat de Sant Joan) són festius;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
1. Traslladar el mercat del divendres dia 15 d'abril de 2022, Divendres Sant, al dijous dia 14 d'abril de 2022.
2. Traslladar el mercat del divendres dia 24 de juny de 2022, festivitats de Sant Joan, al dijous dia 23 de juny de 2022.
3. Comunicar aquests acords a la Unió de Botiguers i Comerciants de Solsona i al Gremi de Marxants de Solsona.


PERSONAL
	Expedient 628/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal que sol·licita permís per formació per assistir al curs "Parlar o comunicar?", organitzat per la Federació de Municipis de Catalunya, que s'impartirà en modalitat presencial els dies 25 i 27 d'abril i 2 i 4 de maig de 2022, de les 9.00 a les 14.30 hores, amb un total de 20 hores;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
Vist que aquesta treballadora fins al dia d'avui no té hores de formació autoritzades per aquest exercici 2022;
A proposta del regidor delegat d'Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.


SALUT
	Expedient 590/2022. Pesta porcina africana

	Favorable
	Tipus de votació: unanimitat

	L'alcaldessa dona compte de l'escrit tramès per la Policia de la Generalitat - Mossos d'Esquadra, en què s'informa de la pesta porcina africana i es demana la col·laboració dels ajuntaments per fer-la arribar, mitjançant díptics i cartells que s'adjunten, als usuaris del medi natural (caçadors, boletaires, esportistes...).


URBANISME
	Expedient 2429/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge (exp. Mn2022/47)

	Favorable
	Tipus de votació: unanimitat

	Vist que s'ha observat un error en el redactat de l'acord que aprovà la Junta de Govern Local en la sessió duta a terme el dia 14 de març de 2022, en relació a la llicència per a la instal·lació d'un sistema de captació d'energia solar fotovoltaica d'autoconsum en un habitatge (exp. Mn2022/47);
Vist que s'ha d'esmenar l'error esmentat;
Vist que en data 25 de març, registre d'entrada 2022-E-RE-398, es presenta escrit de desistiment de l’obra sol·licitada per a la instal·lació d'un sistema de captació d'energia solar fotovoltaica d'autoconsum en un habitatge;
A proposta de l'alcaldessa i de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Esmenar l'error de l'acord que aprovà la Junta de Govern Local en la sessió duta a terme el dia 14 de març de 2022, en relació a la llicència per a la instal·lació d'un sistema de captació d'energia solar fotovoltaica d'autoconsum en un habitatge (exp. Mn2022/47).
2. Acceptar la renúncia presentada en relació a les obres per a la instal·lació d'un sistema de captació d'energia solar fotovoltaica d'autoconsum en l’habitatge en qüestió.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

